Document ID: 32002R0933

Komisjoni määrus (EÜ) nr 933/2002,
31. mai 2002,
millega avatakse teatavate Šveitsist pärit toodete tariifikvoodid ja sätestatakse nende haldamine ning tunnistatakse kehtetuks määrus (EÜ) nr 851/95
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu ja komisjoni 4. aprilli 2002. aasta otsust 2002/309/EÜ, Euratom teadus- ja tehnikaalase koostöö lepingu kohta, mis käsitleb seitsme lepingu sõlmimist Šveitsi Konföderatsiooniga, [1] ning eelkõige põllumajandustoodetega kauplemise lepingut, [2] edaspidi "leping", eriti selle artiklit 2,
ning arvestades järgmist:
(1) Tarvis on avada lepingu 2. lisas sätestatud tariifikvoodid ning näha ette nende haldamise kord.
(2) Nimetatud tariifikvoote peaksid ühenduse ja liikmesriikide asutused haldama vastavalt tariifikvootide haldamise korrale, mis on ette nähtud komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [3] viimati muudetud määrusega (EÜ) nr 444/2002) [4] artiklitega 308a, 308b ja 308c.
(3) Nimetatud tariifikvootidest tuleneva soodustuse saamiseks peavad tooted pärinema Šveitsist vastavalt lepingu artiklis 4 nimetatud reeglitele.
(4) CN-koodi 08092095 alla kuuluvate lauakirsside tariifikvoot asendab sama toote tariifikvoodi, mis kehtestati nõukogu määrusega (EÜ) nr 851/95 [5] järjekorranumbri 09.0901 all; nimetatud määrus muutub seega tarbetuks ning tuleks alates lepingu jõustumiskuupäevast tunnistada kehtetuks.
(5) Käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Ilma et see piiraks lõike 2 kohaldamist, avatakse iga aasta 1. jaanuarist 31. detsembrini käesoleva määruse lisas loetletud Šveitsi päritolu toodetele tariifikvoodid nimetatud lisas esitatud tollimaksumääradega.
2. 2002. aastal avatakse tariifikvoodid 1. juunist 31. detsembrini. Aastakogust vähendatakse võrdeliselt tariifikvootide kehtivuskuude arvuga. Sellest arvutusest tulenevad tonni murdosad ümardatakse järgmise täistonnini.
Artikkel 2
Artiklis 1 osutatud tariifikvoote haldab komisjon vastavalt määruse (EMÜ) nr 2454/93 artiklitele 308a, 308b ja 308c.
Artikkel 3
Määrus (EÜ) nr 851/95 tunnistatakse kehtetuks alates 1. juunist 2002.
Artikkel 4
Käesolev määrus jõustub järgmisel päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 31. mai 2002

Labels: 3
18
6